Πολιτική Προστασίας Προσωπικών Δεδομένων Πελάτη

Τελευταία Αναθεώρηση: 19 Ιουνίου 2024

Με την παρούσα δήλωση περί Πολιτικής Προστασίας Προσωπικών Δεδομένων, επιθυμούμε να σας ενημερώσουμε για τον τρόπο που η DIGITAL CONTRIBUTION M IKE (εφεξής «Book your DJ») συλλέγει, επεξεργάζεται, χρησιμοποιεί και αποθηκεύει τα προσωπικά σας στοιχεία και δεδομένα (εφεξής αποκαλούμενα ως «Προσωπικές Πληροφορίες» ή «Προσωπικά Δεδομένα» ή «Προσωπικά Στοιχεία»).
Με την επίσκεψη σας στον Ιστότοπό μας και την οποιαδήποτε χρήση αυτού, όπως ενδεικτικά με την εγγραφή σας στις Υπηρεσίες μας, αποδέχεστε ανεπιφύλακτα τις πρακτικές που περιγράφονται στην παρούσα Πολιτική Προστασίας Προσωπικών Δεδομένων, η οποία αποτελεί αναπόσπαστο μέρος και ενιαίο σύνολο με τους Όρους Χρήσης (να μπει παραπομπή στο λινκ των Όρων Χρήσης) , σε συνδυασμό με τους οποίους θα πρέπει να αναγιγνώσκεται και ερμηνεύεται. Σε περίπτωση που δεν αποδέχεστε την παρούσα Πολιτική Προστασίας Προσωπικών Δεδομένων είτε εν μέρει είτε συνολικά, παρακαλείσθε όπως παύσετε να επισκέπτεστε τον Ιστότοπο αυτόν ή/και να κάνετε οποιαδήποτε χρήση αυτού ή των Υπηρεσιών του.
1. Πλαίσιο της Πολιτικής Προστασίας Προσωπικών Δεδομένων
Η συλλογή, επεξεργασία και χρήση των Προσωπικών σας Δεδομένων από την Book your DJ διέπεται από τις διατάξεις του ελληνικού και ευρωπαϊκού δικαίου, όπως ενδεικτικά από τις διατάξεις του Ν. 2774/1999 «για την προστασία προσωπικών δεδομένων στον τηλεπικοινωνιακό τομέα» και των Οδ. 95/46/ΕΚ και 97/66/ΕΚ, όπως αυτά ισχύουν. Η Book your DJ δεν φέρει καμία ευθύνη για τους όρους συλλογής και επεξεργασίας προσωπικών δεδομένων που ισχύουν σε άλλους δικτυακούς τόπους, στους οποίους ο δικός μας Ιστότοπος παραπέμπει υπό μορφή συνδέσμων.
2. Συλλογή Προσωπικών Δεδομένων
2.1. Κατά την εγγραφή του Πελάτη
Προκειμένου να κάνετε χρήση των Υπηρεσιών της Book your DJ θα κληθείτε να εγγραφείτε σε αυτές ώστε να δημιουργήσουμε για εσάς έναν λογαριασμό μέσω του οποίου θα μπορείτε να δημοσιεύετε στην Πλατφόρμα τα στοιχεία του προσωπικού σας προφίλ και των υπηρεσιών που προσφέρετε ή αναζητείτε κατά περίπτωση. Κατά την διαδικασία εγγραφής, θα σας ζητήσουμε τις εξής Προσωπικές Πληροφορίες:
- Ονοματεπώνυμο
- Ε-mail
- Αριθμό κινητού ή/και σταθερού τηλεφώνου
- Διεύθυνση εκτέλεσης εργασίας προς αναζήτηση (σε περίπτωση που είστε επαγγελματίας)
- Είδη μουσικής ειδίκευσης (σε περίπτωση που είστε DJ)
Επίσης, θα κληθείτε να επιλέξετε και να πληκτρολογήσετε τον κωδικό πρόσβασης στον λογαριασμό που θα δημιουργήσουμε για εσάς, όπως και να αποδεχθείτε τους Όρους Χρήσης (να μπει παραπομπή στο λινκ των όρων Χρήσης).
2.2. Κατά τη καταχώριση αναζήτησης DJ
Κάθε φορά που επιχειρείτε να καταχωρίσετε κάποια αγγελία για αναζήτηση επαγγελματία DJ, θα σας ζητείται να συμπληρώσετε μία φόρμα. Εκεί, σας ζητάμε πληροφορίες και διευκρινήσεις σχετικά με την Εργασία που επιθυμείτε να εκτελεστεί, προκειμένου και εμείς να κατανοήσουμε καλύτερα το αντικείμενό της και οι Επαγγελματίες DJ που μπορεί να ενδιαφέρονται να την αναλάβουν να έχουν τη δυνατότητα εκτιμήσουν την Εργασία και ακολούθως να αποκτήσουν τα στοιχεία σας και να έρθουν σε επαφή μαζί σας. 
[bookmark: _Hlk169184135]Αναγνωρίζετε ότι όταν αναρτάται μια υπηρεσία στη Book your DJ καταρχάς δεν δημοσιεύονται τα Προσωπικά σας Στοιχεία, αλλά μόνο οι πληροφορίες που αφορούν την υπηρεσία, κατά τα οριζόμενα στην προηγούμενη παράγραφο. Όταν, όμως, κάποιος Επαγγελματίας DJ ενδιαφερθεί για την Εργασία που αναζητάτε, μπορεί να αποκτήσει τα στοιχεία επικοινωνίας σας και τότε η Book your DJ τού κοινοποιεί τα εξής (ή κάποια από τα εξής) Προσωπικά σας στοιχεία:
- Το ονοματεπώνυμό σας
- Τον αριθμό του σταθερού ή/και κινητού σας τηλεφώνου
- Το e-mail σας (εφόσον μας το έχετε γνωστοποιήσει).
Αναγνωρίζετε ότι συμφωνείτε ανεπιφύλακτα με την κοινοποίηση των ανωτέρω προσωπικών σας στοιχείων στους Επαγγελματίες που ενδιαφέρονται για την Εργασίας σας και εξουσιοδοτείτε την Book your DJ προς τούτο.
3. Υποχρεώσεις Πελάτη κατά την παροχή των Προσωπικών Δεδομένων
Αναγνωρίζετε ότι έχετε την υποχρέωση να δηλώνετε τα πραγματικά, ακριβή και πλήρη στοιχεία που σας ζητούνται από την Book your DJ κατά τη διαδικασία εγγραφής και δημιουργίας προσωπικού λογαριασμού, αλλά και οποτεδήποτε άλλοτε σας ζητούνται τέτοιου είδους στοιχεία για εσάς. Περαιτέρω, οφείλετε να ενημερώνετε την Book your DJ για τυχόν αλλαγές στα στοιχεία αυτά, προκειμένου να παραμένουν επικαιροποιημένα και ακριβή. Αν διαπιστωθεί ότι δεν τηρείτε τις παραπάνω υποχρεώσεις σας ή αν η Book your DJ έχει βάσιμες υποψίες ότι οι πληροφορίες που παρέχετε είναι ψευδείς ή ελλιπείς ή με οποιονδήποτε τρόπο έρχονται σε αντίθεση με το νόμο ή με τους Όρους Χρήσης ή την παρούσα Πολιτική Προστασίας Προσωπικών Δεδομένων, έχει το δικαίωμα να απορρίψει την αίτησή σας για εγγραφή ή να αναστείλει ή να τερματίσει αμέσως το λογαριασμό σας χωρίς προειδοποίηση. Σε αυτή την περίπτωση, δεν έχετε κανένα δικαίωμα για οποιαδήποτε αποζημίωση εξαιτίας την απόρριψη της αίτησής σας, ή την θέση του λογαριασμού σας σε αναστολή ή τερματισμό.
Αναγνωρίζετε ότι η Book your DJ δύναται να διαγράψει, διασταυρώσει, συμπληρώσει ή να τροποποιήσει τις πληροφορίες που παρέχετε με βάση πληροφορίες που παρέχονται νομίμως από τρίτα μέρη. Όλες οι παραπάνω πληροφορίες που παρέχετε στην Πλατφόρμα εγγράφονται στις βάσεις δεδομένων αυτού με αυτόματα ηλεκτρονικά ή άλλα μέσα.
4. Συλλογή άλλων δεδομένων από την Book your DJ
4.1. Δεδομένα περιήγησης και χρήσης του Ιστότοπου
Όταν χρησιμοποιείτε το λογισμικό μας, συλλέγουμε ανώνυμες πληροφορίες, όπως την διεύθυνση IP σας και βασικές πληροφορίες καταγραφής ιστού, όπως τον τύπο του προγράμματος περιήγησης σας και τις σελίδες στις οποίες περιηγηθήκατε στον ιστότοπό μας, τη γλώσσα του προγράμματος περιήγησης, την ημερομηνία και ώρα του αιτήματός σας κλπ. Δύναται να εντοπίσουμε τις σελίδες που σας οδήγησαν στο λογισμικό μας, παρόλο που δεν συσχετίζουμε τις πληροφορίες αυτές με τα Προσωπικά σας Στοιχεία.
Περαιτέρω, όταν επισκέπτεστε την Book your DJ αποστέλλουμε στον υπολογιστή σας ένα "cookie". Τα cookies είναι μικρά αρχεία που αποθηκεύονται στο λογισμικό περιήγησης (browser) και αποθηκεύουν στοιχεία για την χρήση της Ιστοσελίδας στο σκληρό σας δίσκο. Αυτό μας επιτρέπει να αναγνωρίσουμε τον υπολογιστή σας την επόμενη φορά που θα κάνετε χρήση του δικτυακού μας τόπου. Σημειώστε ότι όλα τα στοιχεία που περιλαμβάνονται στα cookies κρυπτογραφούνται για λόγους ασφάλειας. Τα cookies, από μόνα τους, δεν μπορούν να χρησιμοποιηθούν για τον προσδιορισμό των Προσωπικών Στοιχείων του χρήστη.
Μπορείτε να ρυθμίσετε τον πλoηγό διαδικτύου σας για να ενημερώνεστε όταν λαμβάνετε ένα cookie, ώστε να μπορείτε να επιλέξετε να το αποδεχθείτε ή να το απορρίψετε. Ωστόσο, αν επιλέξετε να μην λαμβάνετε αρχεία cookies από την Book your DJ υπάρχει πιθανότητα να μην είστε σε θέση να έχετε πρόσβαση σε κάποια από τα εργαλεία που προσφέρονται.
Η Ιστοσελίδα μας περιέχει συνδέσμους προς άλλες ιστοσελίδες. Οι παραπάνω περιγραφόμενες και χρησιμοποιούμενες τεχνολογίες μπορεί επίσης να χρησιμοποιηθούν για την παρακολούθηση και μέτρηση της συχνότητας της επισκεψιμότητας αυτών των συνδέσμων. Ωστόσο, μέσω των τεχνολογιών αυτών δεν μπορεί να προσδιορισθούν τα προσωπικά σας στοιχεία και τα ευρήματα χρησιμοποιούνται μόνο για στατιστικούς σκοπούς.
4.2. Αξιολογήσεις Επαγγελματιών
Κάθε φορά που επιλέγετε έναν Επαγγελματία μέσω των Υπηρεσιών της Book your DJ ο ιστότοπος σάς ζητά να βαθμολογήσετε/αξιολογήσετε τις υπηρεσίες που ο Επαγγελματίας σας παρείχε. Αποδέχεσθε ανεπιφύλακτα ότι η Book your DJ δύναται να συλλέγει και να συγκεντρώνει αυτές τις αξιολογήσεις/βαθμολογίες σας για τους Επαγγελματίες DJs με τους οποίους έχετε συνεργασθεί. Οι αξιολογήσεις/βαθμολογίες αυτές δεν θα γνωστοποιούνται σε κανέναν τρίτο με τρόπο που να σας καθιστά αναγνωρίσιμους, αλλά χρησιμεύουν προκειμένου να διαμορφώνεται μια συνολική και ανώνυμη εικόνα και αξιολόγηση για τον Επαγγελματία DJ.
4.3. Πληροφορίες από επικοινωνίες
Αναγνωρίζετε ότι η Book your DJ δύναται να τηρεί αρχείο των γραπτών επιστολών, e-mails ή άλλων μηνυμάτων και γενικά οποιονδήποτε γραπτών επικοινωνιών έχετε ανταλλάξει με την ίδια ή άλλους χρήστες ή Επαγγελματίες Djs Πλατφόρμας για οποιονδήποτε λόγο.
Περαιτέρω, συμφωνείτε ότι η επικοινωνία σας με κάθε Επαγγελματίας DJ μέσω της Πλατφόρμας δεν είναι ιδιωτική και ότι η Book your DJ δύναται να την καταγράφει και την τηρεί στο αρχείο του για λόγους ασφαλείας και προς τον σκοπό της διασφάλισης της τήρησης των Όρων Χρήσης της Ιστοσελίδας.
Αναγνωρίζετε ότι η Book your DJ δύναται να καταγράφει τις τηλεφωνικές επικοινωνίες της με τον Πελάτη, αποκλειστικά και μόνο στο απολύτως αναγκαίο μέτρο για την αποτελεσματική εξυπηρέτηση των σκοπών λειτουργίας του και παροχής των υπηρεσιών του, καθώς και να διατηρεί αρχείο αυτών για χρονικό διάστημα έξι (6) μηνών.
5. Χρήση των Προσωπικών και άλλων Δεδομένων
Πρωταρχικός μας στόχος κατά την συλλογή των Προσωπικών και άλλων δεδομένων είναι το να παρέχουμε προσηκόντως και με τον καλύτερο δυνατό τρόπο τις Υπηρεσίες μας και σε εσάς αλλά και στους Επαγγελματίες και να προσφέρουμε και στους δυο μια βελτιωμένη εμπειρία κατά τη χρήση των Υπηρεσιών μας. Ειδικότερα:
5.1. Χρησιμοποιούμε και αποθηκεύουμε τα Προσωπικά Δεδομένα που μας παρέχετε κατά την εγγραφή σας προκειμένου να δημιουργήσουμε τον προσωπικό σας λογαριασμό, να επικοινωνήσουμε μαζί σας, για να παρέχουμε ασφαλή και ομαλή διασύνδεση των Πελατών με τους Επαγγελματίες, για εσωτερική χρήση σχετική με την διαχείριση τοης Book your DJ και την βελτίωση των παρεχόμενων Υπηρεσιών, για να εμποδίζουμε ενδεχομένως απαγορευμένες ή παράνομες δραστηριότητες, για την εφαρμογή των Όρων Χρήσης και για οποιονδήποτε άλλο λόγο σας γνωστοποιείται κατά την στιγμή της συλλογής των πληροφοριών. Θεωρούμε το απόρρητο των εν λόγω Προσωπικών Πληροφοριών πολύ σημαντικό και για τον λόγο αυτόν τις μεταχειριζόμαστε με υπευθυνότητα.
5.2. Συμφωνείτε και αποδέχεσθε ότι μπορεί να χρησιμοποιήσουμε τον αριθμό του κινητού ή/και σταθερού σας τηλεφώνου προκειμένου να σας καλέσουμε μεταξύ άλλων προς επαλήθευση των προσωπικών σας στοιχείων, για να σας διευκολύνουμε στο κλείσιμο του ραντεβού σας με τον Επαγγελματία ή ακόμα και για να ενημερωθούμε για την εξέλιξη της εργασία σας, με σκοπό να σας εξασφαλίσουμε την καλύτερη δυνατή εξυπηρέτηση.
Χρησιμοποιούμε το e-mail που μας παρέχετε, προκειμένου να σας στέλνουμε τις απαραίτητες για την παροχή των Υπηρεσιών μας ενημερώσεις και ειδοποιήσεις. Η αποστολή e-mails τέτοιου περιεχομένου είναι απόλυτα συνυφασμένη με την λειτουργία της Ιστοσελίδας μας και την παροχή των Υπηρεσιών μας. Επομένως, o μόνος τρόπος για να πάψετε να λαμβάνετε τέτοιου είδους e-mails, είναι να ζητήσετε από την Book your DJ να απενεργοποιήσει οριστικά τον λογαριασμό σας και την πρόσβασή σας στις Υπηρεσίες του.
Περαιτέρω, ενδέχεται να χρησιμοποιούμε το e-mail σας προκειμένου να σας στέλνουμε προωθητικά, διαφημιστικά και ενημερωτικά μηνύματα σχετικά με τις Υπηρεσίες της εταιρείας μας. Εφόσον δεν επιθυμείτε να λαμβάνετε τέτοιου είδους e-mails, μπορείτε να κλικάρετε την σχετική επιλογή που περιέχεται σε οποιοδήποτε προωθητικό e-mail σας στέλνουμε.
5.3. Μπορεί να χρησιμοποιήσουμε τα Προσωπικά σας Δεδομένα, ώστε να δημιουργήσουμε ανώνυμα αρχεία πληροφοριών ή/και να παρέχουμε σε τρίτα μέρη συγκριτική αξιολόγηση και συγκεντρωτικά στατιστικά στοιχεία σχετικά με τις Υπηρεσίες μας. Η συγκριτική αξιολόγηση και τα συγκεντρωτικά στατιστικά στοιχεία είναι ανώνυμα και δεν περιέχουν προσωπικά στοιχεία, ούτε μεταβιβάζονται ή πωλούνται σε τρίτους με οποιοδήποτε τρόπο ή μορφή που σας χαρακτηρίζει ή σας καθιστά αναγνωρίσιμους.
5.4. Χρησιμοποιούμε τα δεδομένα περιήγησης και χρήσης της Ιστοσελίδας για τη λειτουργία και τη βελτίωση της Ιστοσελίδας, τη διάγνωση προβλημάτων του εξυπηρετητή (server) μας και για τη διαχείριση του λογισμικού, τη συγκέντρωση δημογραφικών και στατιστικών δεδομένων, για την καλύτερη διαφήμιση και τη διάταξη της Ιστοσελίδας μας, για να διευκολυνθεί η αναγνώρισή σας κατά την διάρκεια μιας συγκεκριμένης συνεδρίας κλπ. Η διεύθυνση IP σας δεν περιέχει προσωπικές πληροφορίες για εσάς.
6. Προστασία των Προσωπικών σας Δεδομένων – Κοινοποίηση σε τρίτους
6.1. Προκειμένου να διαφυλαχθεί η ιδιωτικότητά σας, η Book your DJ φροντίζει ώστε να μην δημοσιοποιούνται σε όλους τα Προσωπικά σας Δεδομένα. Για τον λόγο αυτόν, η Εργασία που δημοσιεύεται δεν συμπεριλαμβάνει τα προσωπικά σας στοιχεία. Αναγνωρίζετε και εξουσιοδοτείτε την Book your DJ να παρέχει τα στοιχεία επικοινωνίας σας, και συγκεκριμένα το ονοματεπώνυμό σας, τη διεύθυνσή σας, το e-mail σας και τον αριθμό του κινητού ή/και σταθερού σας τηλεφώνου, (ή κάποια από αυτά) μόνο στους Επαγγελματίες DJs οι οποίοι δηλώνουν ενδιαφέρον για την ανάληψη της Εργασίας.
Η Book your DJ αναμένει και ζητά από τους Χρήστες της Πλατφόρμας να σέβονται τα Προσωπικά Δεδομένα, να τα χρησιμοποιούν μόνο στα πλαίσια των σκοπών λειτουργίας της Ιστοσελίδας μας και να μην τα κοινοποιούν σε τρίτους. Παρ’ όλα αυτά, η Book your DJ δεν μπορεί να εξαναγκάσει τους Χρήστες ως προς την τήρηση των ανωτέρω δεσμεύσεων και για τον λόγο αυτό αναγνωρίζετε και αποδέχεσθε ανεπιφύλακτα ότι η Book your DJ δεν φέρει καμία απολύτως ευθύνη, ούτε οφείλει οποιουδήποτε είδους αποζημίωση σε περίπτωση που κάποιος/α Χρήστης/τρια που έχει αποκτήσει πρόσβαση στα Προσωπικά σας Δεδομένα, τα χρησιμοποιήσει για λόγους διαφορετικούς από την παροχή των υπηρεσιών του σε εσάς σε σχέση με κάποια συγκεκριμένη αναρτημένη Εργασία ή αν τα κοινοποιήσει σε τρίτους χωρίς την άδειά σας.
6.2. Η Book your DJ χρησιμοποιεί κρυπτογράφηση όταν μεταδίδονται Προσωπικές Πληροφορίες μεταξύ του συστήματός σας και του δικού μας, και θέτει τείχη προστασίας (firewalls) και συστήματα ανίχνευσης εισβολών που βοηθούν στο να εμποδίζει πρόσωπα χωρίς εξουσιοδότηση να αποκτούν πρόσβαση στις πληροφορίες σας. Περαιτέρω, πραγματοποιεί μέσω των τεχνικών του διαρκείς ελέγχους, προκειμένου για την διασφάλιση μετάδοσης των πληροφοριών και την ασφαλή και ακώλυτη χρήση της Ιστοσελίδας από τους Πελάτες και εν γένει τους χρήστες της, απαλλαγμένη από πιθανό κακόβουλο λογισμικό (πχ ιούς) και από πιθανή αυθαίρετη πρόσβαση σε προσωπικές πληροφορίες χρηστών. Επειδή δεν υπάρχει αλάνθαστο σύστημα ασφαλείας, η Book your DJ δεν μπορεί να εγγυηθεί πως οι προσπάθειές του κάθε φορά θα είναι απόλυτα επιτυχείς, όσον αφορά τον Ιστότοτο και τον πάροχο φιλοξενίας αυτού. Συναφώς η Book your DJ δεν ευθύνεται για οποιαδήποτε απώλεια ή ζημιά που μπορεί να υποστείτε από την άνευ αδείας πρόσβαση στις Προσωπικές σας Πληροφορίες από τρίτα μέρη ή την ακούσια γνωστοποίηση τέτοιων πληροφοριών κατά την διαμετακόμιση και επισημαίνεται ότι είστε υποχρεωμένοι να λαμβάνετε όλα τα απαραίτητα μέτρα ασφαλείας και προστασίας του συστήματός σας και των κωδικών σας και προσωπικών σας λογαριασμών και αναγνωρίζετε τους σχετικούς κινδύνους κατά την χρήση του Ιστοτόπου και την αποστολή πληροφοριών σε αυτόν.
6.3. Η Book your DJ μπορεί να μοιραστεί ή να γνωστοποιήσει όλες τις πληροφορίες που περιέχονται στη βάση δεδομένων του και στις καταχωρίσεις του διακομιστή του εάν αυτό απαιτηθεί από το νόμο, τις δικαστικές η αστυνομικές αρχές ή τη δίωξη ηλεκτρονικού εγκλήματος ή/και προκειμένου να ανταποκριθεί σε κλήσεις μαρτύρων, δικαστικές αποφάσεις ή άλλες νομικές διαδικασίες. Επίσης, για να ασκήσει κάθε νόμιμο δικαίωμα ή ένσταση, να αμυνθεί κατά τυχόν αξιώσεων, για να ερευνήσει, να εμποδίσει ή να προβεί σε δικαστικές ενέργειες σε σχέση με παράνομες δραστηριότητες ή δραστηριότητες που υποψιάζεται ότι είναι παράνομες, για να προστατεύσει και να υπερασπιστεί τα δικαιώματα, την περιουσία, ή την ασφάλειά της ή των χρηστών ή για οποιονδήποτε άλλο λόγο που προβλέπεται από τον νόμο.
6.4. Η Book your DJ δεν γνωστοποιεί ή πωλεί τα Προσωπικά σας Δεδομένα σε τρίτους που δεν έχουν καμία σχέση με την παροχή των Υπηρεσιών μας. Σε καμία περίπτωση η Book your DJ δεν γνωστοποιεί ή πωλεί τα Προσωπικά σας Δεδομένα σε τρίτους για σκοπούς μάρκετινγκ. Μπορεί να συνεργαζόμαστε με τρίτους που θα προβάλλουν διαφημίσεις στην ιστοσελίδα μας ή που θα διαχειρίζονται τη διαφήμιση της Ιστοσελίδας μας σε άλλες ιστοσελίδες. Τα τρίτα αυτά μέρη δεν συλλέγουν και δεν έχουν πρόσβαση σε οποιαδήποτε Προσωπικά Δεδομένα. Μπορούν, ωστόσο, να παρακολουθούν την εκ μέρους σας χρήση της Ιστοσελίδας, χωρίς ωστόσο αυτό να σας καθιστά αναγνωρίσιμους απέναντί τους.
6.5. Περαιτέρω, αναγνωρίζετε ότι η Book your DJ διατηρεί το δικαίωμα να μοιράζεται, πωλεί ή εκχωρεί τα Προσωπικά σας Στοιχεία σε περίπτωση συγχώνευσης, μεταβίβασης ουσιωδών στοιχείων του ενεργητικού, αλλαγής του ελέγχου, αναδιοργάνωσης ή λύσης της Εταιρείας. Σε κάθε τέτοια περίπτωση, τα Προσωπικά σας Στοιχεία θα χρησιμοποιηθούν αποκλειστικά και μόνο για τους σκοπούς για τους οποίους έχουν συλλεχθεί, σύμφωνα με την παρούσα Πολιτική Προστασίας Προσωπικών Δεδομένων, όπως αυτή εκάστοτε ισχύει και σύμφωνα με το νόμο.
7. Πρόσβαση στα Προσωπικά σας Δεδομένα και τυχόν διορθώσεις
Η Book your DJ δεσμεύεται να παρέχει πρόσβαση στο χρήστη στα προσωπικά του δεδομένα και να ενημερώνει αυτόν οποτεδήποτε θελήσει στα πλαίσια του Ν. 2472/1997 και των δικαιωμάτων που αυτός του παρέχει για ό, τι αφορά την τήρηση και επεξεργασία των προσωπικών του δεδομένων. Ο χρήστης μπορεί χρησιμοποιώντας το προσωπικό του λογαριασμό να τροποποιεί, ανανεώνει ή διαγράφει οποιαδήποτε πληροφορία παρέχεται μέσα σε αυτόν καθώς και να ζητήσει τη διαγραφή του λογαριασμού του. Η διαγραφή οποιασδήποτε πληροφορίας ή εγγράφου σημαίνει πως δεν θα υπάρχει πρόσβαση σε αυτή/ό από τρίτους. Ωστόσο, έχετε υπόψη ότι ενδέχεται κάποιος Επαγγελματίας που είχε αποκτήσει στο παρελθόν πρόσβαση σε κάποιες Προσωπικές σας Πληροφορίες, να έχει αποθηκεύσει τις Πληροφορίες αυτές που διαγράψατε. Η Book your DJ δεν φέρει καμία ευθύνη στην περίπτωση αυτή.
8. Απενεργοποίηση Λογαριασμού
Αν για οποιονδήποτε λόγο επιθυμείτε να απενεργοποιήσουμε τον λογαριασμό σας και να σταματήσουμε να χρησιμοποιούμε τις Προσωπικές σας Πληροφορίες, ως και να τις γνωστοποιούμε σε οποιονδήποτε τρίτο, επικοινωνήστε μαζί μας στο ……………………… (να μπει εδώ το μέιλ επικοινωνίας). Σε αυτή την περίπτωση θα απενεργοποιήσουμε τον λογαριασμό σας και θα εμποδίσουμε την πρόσβαση τρίτων στις Προσωπικές σας Πληροφορίες, με την επιφύλαξη των προβλεπομένων στην παράγραφο 1 του άρθρου 7 ανωτέρω.
9. Σύνδεσμοι προς άλλους δικτυακούς τόπους
Η Book your DJ μπορεί να περιέχει συνδέσμους που παραπέμπουν σε ιστοσελίδες που δεν ανήκουν ή ελέγχονται από την ίδια. Σας συνιστούμε να εξετάζετε τις δηλώσεις απορρήτου που ευρίσκονται σε αυτές τις ιστοσελίδες τρίτων, ώστε να ενημερώνεστε για τις διαδικασίες που εφαρμόζουν σχετικά με την συλλογή, χρήση, και την γνωστοποίηση των προσωπικών και μη πληροφοριών σας.
10. Μεταφορά των Προσωπικών Δεδομένων στο εξωτερικό
Οι διακομιστές που καθιστούν διαθέσιμο τον παρόντα Ιστότοπο, καθώς και οι βάσεις δεδομένων στις οποίες αποθηκεύονται οι πληροφορίες, ενδέχεται να είναι εγκατεστημένες εκτός της Ελλάδος, αλλά εντός της Ευρωπαϊκής Ένωσης. Παρά το γεγονός ότι η ισχύουσα νομοθεσία προστασίας των δεδομένων και οι άλλοι νόμοι της Ευρωπαϊκής Ένωσης είναι τόσο πλήρεις όσο εκείνοι που επιβάλλει η νομοθεσία στην Ελλάδα, να είστε σίγουροι ότι σε κάθε περίπτωση εμείς καταβάλλουμε κάθε δυνατή προσπάθεια για να διασφαλίσουμε την επεξεργασία των προσωπικών σας δεδομένων σύμφωνα με την εθνική νομοθεσία και οποιαδήποτε άλλη σχετική ισχύουσα νομοθεσία.
11. Σεβασμός των Προσωπικών Δεδομένων τρίτων
Όπως η Book your DJ απαιτεί από τους Χρήστες/τριες της Ιστοσελίδας, να σέβονται τα Προσωπικά Δεδομένα των υπολοίπων, έτσι απαιτεί και από εσάς να σέβεστε τα Προσωπικά Δεδομένα στα οποία αποκτάτε πρόσβαση από την Ιστοσελίδα μας. Ενδεικτικά, υποχρεούσθε να χρησιμοποιείτε τα Προσωπικά Δεδομένα των Επαγγελματιών αποκλειστικά και μόνο στα πλαίσια και σύμφωνα με τον σκοπό λειτουργίας της Book your DJ. Συγκεκριμένα, αποκτάτε πρόσβαση στα στοιχεία επικοινωνίας του κάθε Χήηστη, ώστε να μπορείτε να έρθετε σε επικοινωνία μαζί του και να διαπραγματεύεσθε τους ειδικότερους όρους της συμφωνίας που θα συνάψετε μαζί του. Περαιτέρω, αποκτάτε πρόσβαση στο Προφίλ και τις αξιολογήσεις του Επαγγελματία DJ, ώστε να αποκτήσετε μία εικόνα για τις επαγγελματικές του ικανότητες και προσόντα. Αναγνωρίζετε και αποδέχεσθε ότι δεν θα χρησιμοποιήσετε τα Προσωπικά Στοιχεία των Επαγγελματιών DJs για οποιονδήποτε σκοπό που είναι παράνομος ή έρχεται σε αντίθεση με τους Όρους Χρήσης και τις λοιπές Πολιτικές λειτουργίας της Book your DJ.
12. Εφαρμοστέο Δίκαιο
Η παρούσα Πολιτική Προστασίας Προσωπικών Δεδομένων υπόκειται στο ελληνικό δίκαιο. Κάθε διαφορά που τυχόν προκύψει από την παρούσα Πολιτική Προστασίας Προσωπικών Δεδομένων, θα επιλύεται με διαμεσολάβηση σύμφωνα με τους κανόνες του Ελληνικού Κέντρου Διαμεσολάβησης και Διαιτησίας στην Αθήνα, όπως αυτό θα υφίσταται και λειτουργεί κατά το χρόνο που η διαφορά εισέρχεται σε διαμεσολάβηση. Η διαμεσολάβηση είναι υποχρεωτική πριν η υπόθεση παραπεμφθεί σε ακροατήριο. Εάν η διαφορά δεν επιλύεται με διαμεσολάβηση, τότε αρμόδια είναι τα Δικαστήρια των Αθηνών, όπως ειδικότερα εξειδικεύονται στους Όρους Χρήσης.
13. Τροποποίηση της Πολιτικής Προστασίας Προσωπικών Δεδομένων
Στο πλαίσιο των συνεχών βελτιώσεων του Ιστοτόπου μας και της προσθήκης νέων λειτουργιών και υπηρεσιών, η Book your DJ δύναται να επεξεργαστεί ή/και να τροποποιήσει την παρούσα Πολιτική Προστασίας Προσωπικών Δεδομένων. Σας ενθαρρύνουμε να επανεξετάζετε περιοδικά την παρούσα σελίδα για τυχόν τροποποιήσεις/αναθεωρήσεις σχετικά με τις πρακτικές προστασίας του απορρήτου των Προσωπικών σας Πληροφοριών.
